
מכרז פומבי מס' 5/2026
מתן שירותי ייעוץ וליווי בקידום התחדשות עירונית עבור אגף קשרי קהילה ברשות הממשלתית להתחדשות עירונית
1. הרשות הממשלתית להתחדשות עירונית (להלן – "הרשות הממשלתית") מזמינה בזה קבלת הצעות למתן שירותי ייעוץ וליווי בקידום התחדשות עירונית עבור אגף קשרי קהילה ברשות הממשלתית להתחדשות עירונית.
2. מטרת ההתקשרות: שירותי ייעוץ מיועצים בעלי ניסיון בקידום תהליכי ההתחדשות העירונית בשלטון המקומי, לשם טיוב עבודת המינהלות להתחדשות עירונית ברחבי הארץ.

3. תקופת ההתקשרות: מיום חתימה על הסכם התקשרות ועד 31/12/2027. לרשות הממשלתית שמורה זכות ברירה (אופציה) להאריך את תקופת הסכם לתקופות נוספות בנות 12 חודשים או פחות כל אחת, שלא יעלו על 48 חודשים נוספים בסך הכל. 

4. תנאי סף: המכרז מיועד לבחירת אדם, וככל שהמציע הוא תאגיד, היועץ נדרש להיות בעל השליטה בו. במכרז נקבעו תנאי סף מנהליים ומקצועיים, ובין היתר נקבע כי על היועץ להיות בעל תואר ראשון לפחות ממוסד מוכר להשכלה גבוהה לפי חוק וכן כי עליו להיות בעל ניסיון בין 1/2018 והמועד האחרון להגשת הצעות כגורם מוביל ברשות מקומית בקידום תהליכי התחדשות עירונית של לפחות חמש (5) תכניות מפורטות לפינוי בינוי, ובלבד שכל אחת מן התכניות לוו על ידי היועץ במשך לפחות שנתיים ולפחות שלוש מהן הגיעו לשלב הפקדת התכנית להתנגדויות הציבור.


5. [bookmark: _MON_1555405498][bookmark: _MON_1442298968][bookmark: _MON_1555400030][bookmark: _MON_1436001555][bookmark: _MON_1555399508][bookmark: _MON_1555399565][bookmark: _MON_1555402425][bookmark: _MON_1555406090][bookmark: hidden_isEstimation][bookmark: show_machzorKaspiScum][bookmark: show_hekefKaspiKolelMatzia]שאלות הבהרה: ניתן להעביר שאלות הבהרה עד ליום 3/9/26 בשעה 15:00, במתווה המפורט במסמכי המכרז, דרך עמוד המכרז באתר מינהל הרכש בכתובת www.mr.gov.il

6. הגשת הצעות: יש להגיש את ההצעות עד ליום 6/10/26 בשעה 15:00. ההגשה תהיה לתיבת המכרזים הדיגיטלית באתר מינהל הרכש, שכתובתו: www.mr.gov.il באמצעות לחיצת המציע על הקישור "להגשת הצעה" בעמוד הפרסום של המכרז באתר זה אשר תעבירו למערכת הגשת הצעות. לצורך הגשת ההצעה, יידרש המציע לבצע רישום מוקדם למערכת הגשת הצעות. להנחיות וחומרי הדרכה ניתן להיכנס לקישור הבא: https://portal.gpa.gov.il/supplier/tender 
לא ניתן להגיש הצעות במערכת לאחר המועד האחרון להגשת הצעות.

7. מסמכי המכרז, התשובות לשאלות ההבהרה וכל העדכונים למכרז יפורסמו באתר האינטרנט של הרשות הממשלתית בכתובת:www.renew-il.gov.il  ובאתר מינהל הרכש הממשלתי בכתובת: www.mr.gov.il.
 בכל מקרה של סתירה בין הוראות מודעה זו וההוראות המצויות במכרז, הוראות המכרז גוברות.

 ועדת המכרזים

